text: Fest for udviklingshæmmede: Martin er klar til at fyre den af
  13 januar 2017 kl. 19.10
  Det med at finde sig en ny ven eller en kæreste er ikke altid lige let. Heller ikke når man er er udviklingshæmmet. Men det har de gjort noget ved i Kolding.
  Martin Jørgensen er i fuld gang gang med at udvælge det tøj, han skal have på fredag aften.
  - Så kommer der et par bukser her, som sidder sådan rimelig tæt, siger han og viser et par grønne habitbukser bukser frem. 
  Martin Jørgensen er udviklingshæmmet og fra Kolding. Han glæder sig rigtig meget til den fest, han skal til i aften på Mørks i Kolding.
  Martin Jørgensen, udviklingshæmmet : "Det betyder venskab og samvær."
  For fem år siden fik en seksualvejleder fra byen en idé om at holde fester for udviklingshæmmede. Så det satte hun i værk sammen med den daværende bestyrer af Crazy Daisy i Kolding. I aften kan ideen og festerne fejre femårsfødselsdag.
  - Jeg håber, der kommer mange, glade og feststemte mennesker, som er klar til at fyre den af på gulvet, siger Martin Jørgensen til TV SYD.
  Festerne er blevet afholdt tre fire gange om året. Og de har gaft en positiv indflydelse på Martin Jørgensens liv.
  - Det betyder venskab og samvær, siger han til TV SYD.
  